rejauldu/bengali-wikipedia huggingface dataset:
জেইম এরিকা মারে (জন্ম ২১ জুলাই ১৯৭৬) একজন ইংরেজ অভিনেত্রী। তিনি বিবিসি ধারাবাহিক হাসল (২০০৪-২০১২)-এ স্ট্যাসি মনরো চরিত্রে, শোটাইম ধারাবাহিক ডেক্সটার (২০০৭)-এ লিলা ওয়েস্ট চরিত্রে, স্টারজ মিনিধারাবাহিক স্পার্টাকাস: গডস অফ দ্য এরিনা (২০১১)-এ গাইয়া চরিত্রে, সিডব্লিউ ধারাবাহিক রিঙ্গার (২০১১-২০১২)-এ অলিভিয়া চার্লস চরিত্রে, সাইফাই ধারাবাহিক ওয়ারহাউস ১৩ (২০১০–২০১৪)-এ হেলেনা জি. ওয়েলস চরিত্রে, সাইফাই ধারাবাহিক ডিফিয়েন্স (২০১৩–২০১৫)-এ স্টাহমা টার চরিত্রে, এবিসি ধারাবাহিক ওয়ান্স আপন এ টাইম (২০১৬-২০১৭) ফিওনা/দ্য ব্ল্যাক ফেয়ারি চরিত্রে, সিডব্লিউ ধারাবাহিক দ্য অরিজিনালস (২০১৮)-এ অ্যান্টোনেট চরিত্রে এবং গোথামে নাইসা আল ঘুল চরিত্রে অভিনয় করার জন্য পরিচিত।  প্রাথমিক জীবন এবং শিক্ষা মারে ১৯৭৬ সালের ২১ জুলাই হ্যামারস্মিথ, লন্ডন, ইংল্যান্ডে এলেন এবং বিলি মারের ঘরে জন্মগ্রহণ করেন। তার এ লেভেল শেষ করার ঠিক আগে, মারে ডিসলেক্সিয়া রোগে আক্রান্ত হয়েছিলেন।  তিনি লন্ডন স্কুল অফ ইকোনমিক্সে সংক্ষিপ্তভাবে দর্শন এবং মনোবিজ্ঞান অধ্যয়ন করেন, কিন্তু ড্রামা সেন্টার লন্ডনে প্রশিক্ষণের জন্য বাদ পড়েন, যেখানে তিনি ২০০০ সালে স্নাতক হন।    তথ্যসূত্র    বহিঃসংযোগ            বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ নারী মডেল বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:লন্ডনের অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:ইংরেজ টেলিভিশন অভিনেত্রী
আদমী অর ইনসান () হচ্ছে ১৯৬৯ সালে মুক্তিপ্রাপ্ত একটি হিন্দি চলচ্চিত্র। এই চলচ্চিত্রটির প্রযোজক ছিলেন বি. আর. চোপড়া আর পরিচালক ছিলেন যশ চোপড়া। চলচ্চিত্রটিতে অভিনয় করেছিলেন ধর্মেন্দ্র, সায়রা বানু, মুমতাজ, ফিরোজ খান, জনি ওয়াকার, মদন পুরি, ইফতেখার এবং কামিনী কৌশল। চলচ্চিত্রটির সঙ্গীত পরিচালনা করেছিলেন রবি এবং গীতিকার ছিলেন সহির লুধিয়ানভি, 'যিন্দেগী ইত্তেফাক হে' গানটি দর্শকপ্রিয়তা পেয়েছিলো।  এটি হচ্ছে একমাত্র চলচ্চিত্র যেখানে ধর্মেন্দ্র এবং যশ চোপড়া একসঙ্গে কাজ করেছিলেন। এই চলচ্চিত্রটির জন্য ফিরোজ খান শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার পেয়েছিলেন।  কাহিনী   ধনী ও স্বতন্ত্র শিল্পপতি, জয় কিশান মধ্যবিত্তের পটভূমির এক যুবকের সাথে মুনিশ মেহরা (ধর্মেন্দ্র) নামে বন্ধুত্ব করেছিলেন, বিদেশে যাওয়ার জন্য এবং ইঞ্জিনিয়ার হিসাবে প্রয়োজনীয় যোগ্যতা অর্জনে তাকে আর্থিকভাবে সহায়তা করেন এবং তারপরে তার একজনকে নিয়োগ দেন। নির্মাণ প্রকল্প. মীনা খান্না (সায়রা বানু) একজন সরকারি কর্মকর্তার মেয়ে। মুনীশ এবং মীনা দেখা হয়ে একে অপরের প্রেমে পড়েছেন। জয়ও মীনের দিকে আকৃষ্ট হয়। এর খুব অল্প সময়ের পরে, জয় জানতে পারে যে মুনিশ মীনা প্রেমে পড়েছে, এবং রেগে যায়। পরবর্তীকালে তিনি মুনিশকে বরখাস্ত করেন এবং নিশ্চিত করেন যে তিনি অন্য কোথাও ভাড়া নিবেন না। কর্মসংস্থান অর্জনের বিভিন্ন নিষ্ফল চেষ্টা করার পরে, মুনিশ সরকার নিয়োগ পেয়ে যায় এবং তাকে রেলওয়ে ব্রিজের ধসের তদন্তের দায়িত্ব দেওয়া হয়। মুনিশ জানতে পারেন যে উপ-স্ট্যান্ডার্ড সামগ্রী ব্যবহার করার কারণে জয় এই দুর্ঘটনার জন্য সরাসরি দায়ী ছিল। মুনীশের কাছে এখন জয় থেকে প্রতিশোধ নেওয়ার এবং তাকে ধ্বংস করার সরঞ্জাম রয়েছে এবং সে অনুযায়ী তার নিয়োগকর্তাকে অবহিত করে। তবে যখন মুনিশের পূর্ণাঙ্গ প্রতিবেদন করার সময় আসে তখন তিনি অস্বীকার করেন এবং ঘুষ গ্রহণ ও তার প্রতিবেদন নষ্ট করার জন্য সরকারের কাছে আইন আদালতে মামলা করা ছাড়া আর কোন বিকল্প নেই। এবং তাঁর বিরুদ্ধে প্রধান সাক্ষী হাজির হলেন জয় ছাড়া আর কেউ নয়।  অভিনয়ে   ধর্মেন্দ্র - মনিষ মেহরা  মুমতাজ - রিটা  সায়রা বানু - মীনা খান্না  ফিরোজ খান - জয় কিষাণ (জে.কে.)  জনি ওয়াকার - গোলাম রসুল  মদন পুরি - সাভারওয়াল  ইফতেখার - স্যাক্সেনা  আঁচলা সচদেব - শ্রীমতী মেহরা (মনিষের মা)  কামিনী কৌশল - শ্রীমতী খান্না (মীনার মা)   সঙ্গীত  সুরকারঃ রবি, গীতিকারঃ সহির লুধিয়ানভি।  # গান কণ্ঠশিল্পী ১ "নীলে পর্বতো কি ধারা" মহেন্দ্র কাপুর, আশা ভোঁসলে ২ "বাচা লে এ্যা মউলা এ্যা রাম" মোহাম্মাদ রফি ৩ "ইজাযাত হো" মহেন্দ্র কাপুর, আশা ভোঁসলে ৪ "ইতনি জলদি না করো" আশা ভোঁসলে ৫ "জাগে গা ইনসান জামানা দেখেগা" মহেন্দ্র কাপুর ৬ "ও ইয়ারা দিলদারা" মহেন্দ্র কাপুর, বলবীর, জোগীন্দার ৭ "যিন্দেগী ইত্তেফাক হে (দ্বৈত)" মহেন্দ্র কাপুর, আশা ভোঁসলে ৮ "যিন্দেগী ইত্তেফাক হে (একক)" আশা ভোঁসলে ৯ "যিন্দেগী কে রাং কাই রে সাথী" আশা ভোঁসলে  তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৯-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:যশ চোপড়া পরিচালিত চলচ্চিত্র
হেনড্রিক হিউম্যান ডিপেনার (; জন্ম: ১৪ জুন, ১৯৭৭) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। সচরাচর তিনি বোয়েতা ডিপেনার নামে পরিচিত। দক্ষিণ আফ্রিকা ক্রিকেট দলের হয়ে টেস্ট ও একদিনের আন্তর্জাতিকে অংশ নিয়েছেন। এছাড়াও, এসিএ আফ্রিকান একাদশ একদিনের আন্তর্জাতিক ক্রিকেট দলেও খেলেছেন তিনি। প্রধানত বিশেষজ্ঞ ব্যাটসম্যান হিসেবেই দলে ভূমিকা ছিল তার। টেস্ট ক্রিকেটে শুরু থেকে সপ্তম স্থান পর্যন্ত বিভিন্ন অবস্থানে ব্যাটিংয়ে নেমেছেন।Cricinfo Stats Guru filter, accessed 27 December 2005 এছাড়াও, দলের প্রয়োজনে মাঝেমাঝে ডানহাতে অফ ব্রেক বোলিং করেছেন।   খেলোয়াড়ী জীবন  সেপ্টেম্বর, ১৯৯৯ সালে তার আন্তর্জাতিক ক্রিকেটে অভিষেক ঘটে। কেনিয়ায় অনুষ্ঠিত এলজি কাপে দক্ষিণ আফ্রিকার বিপক্ষে উদ্বোধনী খেলোয়াড়রূপে মাঠে নামেন ডিপেনার। অক্টোবরে জিম্বাবুয়ে দলের বিপক্ষে দুই টেস্টের সিরিজে অংশ নিয়ে চার ইনিংসে মাত্র ৫৬ রান সংগ্রহ করেছিলেন তিনি।   অবসর  জানুয়ারি, ২০০৮ সালে ব্যক্তিগত জীবনকে প্রাধান্য দিয়ে মাত্র ৩০ বছর বয়সে আন্তর্জাতিক ক্রিকেট অঙ্গন থেকে অবসর নেন। দক্ষিণ আফ্রিকার পক্ষে একদিনের আন্তর্জাতিকে তিনি ৪২.২৩ গড়ে রান সংগ্রহ করেছিলেন।Dippenaar announces international retirement from Cricinfo, 30 January 2008   তথ্যসূত্র    আরও দেখুন   কেন ফার্নেস  মাখায়া এনটিনি  দক্ষিণ আফ্রিকা জাতীয় ক্রিকেট দল   বহিঃসংযোগ  Player Profile: Boeta Dippenaar on ESPN Cricinfo  বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার‎ বিষয়শ্রেণী:ফ্রি স্টেটের ক্রিকেটার বিষয়শ্রেণী:নাইটসের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি বিষয়শ্রেণী:কিম্বার্লি, উত্তর কেপ থেকে আগত ক্রিকেটার বিষয়শ্রেণী:আফ্রিকানার ব্যক্তি
The HTML mark up produced by this template includes an hAudio microformat, which makes the recording's details parsable by computers, either acting automatically to catalogue articles across Wikipedia, or via a browser tool operated by a person, to (for example) add the subject to a playlist or database. For more information about the use of microformats on Wikipedia, please see the microformat project.   Sub-templates   Date-of-publication ("published") information will only be included in the microformat if  (or  where appropriate) is used in a parent template or infobox (but do not use these if the date is before 1583 CE).  For the length or duration of a recording, say 3 minutes 45 seconds, use  thus: {{Duration|m=3|s=45}}, which renders as . An optional h parameter can be used for hours.  Please do not remove instances of these sub-templates.   Classes   hAudio uses HTML classes including:  Please do not rename or remove these classes; nor collapse nested elements which use them.বিষয়শ্রেণী:টেমপ্লেট নামস্থান টেমপ্লেট
এল শোরুক একাডেমী হলো একটি বেসরকারী শিক্ষা প্রতিষ্ঠান। প্রতিষ্ঠানটি মিশরের উচ্চ শিক্ষা মন্ত্রণালয়ের লাইসেন্সপ্রাপ্ত। এটী মিশরের কায়রো শহরে অবস্থিত। ১৯৯৫ সাল থেকে প্রতিষ্ঠানটি চলছে।   বিভাগ  ইঞ্জিনিয়ারিং ইনস্টিটিউট এ আর্কিটেকচার, কেমিক্যাল ইঞ্জিনিয়ারিং, সিভিল ইঞ্জিনিয়ারিং, বায়োমেডিকেল ইঞ্জিনিয়ারিং এবং ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিষয়ে পাঠদান করা হয়।  কম্পিউটার ও তথ্য প্রযুক্তি ইনস্টিটিউট এ কম্পিউটার বিজ্ঞান, তথ্য ব্যবস্থা ও ব্যবসা-প্রতিষ্ঠান প্রশাসন বিভাগে পাঠদান করা হয়।  মিডিয়া ইনস্টিটিউট এ নিউজ প্রোডাকশন, মিডিয়া প্রোডাকশন ও মিডিয়া মার্কেটিং বিভাগে পাঠদান করা হয়।   ছাত্র বিক্ষোভ  ২০১৩ সালের মে মাসে প্রায় ৫০০ ছাত্র-ছাত্রী একটি অবস্থান ধর্মঘটের ডাক দেয়। এই ধর্মঘটে একজন ছাত্র মারা যায়।   তথ্যসূত্র   বিষয়শ্রেণী:মিশরের বিশ্ববিদ্যালয় বিষয়শ্রেণী:কায়রোতে শিক্ষা বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বনলতা সেন (ডিসেম্বর, ১৯১৫ - ১ ফেব্রুয়ারি, ১৯৮৮) ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব।  জন্ম ও পরিবার বনলতা সেন ১৯০৫ সালে ফরিদপুর জেলার কার্তিকপুর গ্রামে জন্মগ্রহণ করেন। তার পিতার নাম কালীপ্রসন্ন সেন ও মাতার নাম সরোজিনী দেবী। তার পরিবার স্বদেশী আন্দোলনের সাথে যুক্ত ছিল সে কারণে তিনিও ছোটবেলা থেকে স্বদেশপ্রীতিতে উদ্বুদ্ধ হন।  রাজনৈতিক জীবন ১৯৩০ সালে 'লবণ আইন অমান্য আন্দোলন' শুরু হয়। সে সময় তিনি অনুশীলন সমিতি যুক্ত হন। ১৯৩৭ সালে বন্দি মুক্তি আন্দোলন, ভারতের ছাত্র ফেডারেশন, এর সাথে যুক্ত ছিলেন। ১৯৪২ সালে তিনি গ্রেপ্তার হন। ১৯৪৫ সালে মুক্তি পান। ১৯৪৬ সালে দাঙ্গার সময় তিনি রিলিফের কাজ করেন। নানা স্থানে শ্রমিক আন্দোলনের সাথে তিনি যুক্ত ছিলেন। মহিলাদের মাঝে কাজ গড়ে তোলার জন্য বিভিন্ন মহিলা সংগঠনে যুক্ত ছিলেন।  মৃত্যু বনলতা সেন ১ ফেব্রুয়ারি ১৯৮৮ সালে মারা যান।  তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:রাজনীতিতে বাংলাদেশী নারী বিষয়শ্রেণী:ভারতের স্বাধীনতা আন্দোলন বিষয়শ্রেণী:ফরিদপুর জেলার ব্যক্তি বিষয়শ্রেণী:অনুশীলন সমিতি বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি রাজনীতিবিদ
দ্য লাস্ট কমান্ড () হল ইয়োসেফ ফন স্টের্নবের্গ পরিচালিত ১৯২৮ সালের মার্কিন নির্বাক চলচ্চিত্র। লায়োস বিরোর গল্প অবলম্বনে চলচ্চিত্রটির চিত্রনাট্য রচনা করেছেন জন এফ. গুডরিচ ও হারমান জে. ম্যাংকাভিৎস। এতে শ্রেষ্ঠাংশে অভিনয় করেন এমিল জ্যানিংস, যিনি একাডেমি পুরস্কারের ১ম আয়োজনে এই চলচ্চিত্র ও দ্য ওয়ে অব অল ফ্লেশ চলচ্চিত্রে অভিনয়ের জন্য শ্রেষ্ঠ অভিনেতার পুরস্কার অর্জন করেন। এছাড়া পার্শ্ব ভূমিকায় অভিনয় করেন ইভলিন ব্রেন্ট ও উইলিয়াম পাওয়েল। ২০০৬ সালে চলচ্চিত্রটি মার্কিন যুক্তরাষ্ট্রের লাইব্রেরি অব কংগ্রেস কর্তৃক "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় জাতীয় চলচ্চিত্র রেজিস্ট্রিতে সংরক্ষণের জন্য গণ্য করা হয়।  কুশীলব  এমিল জ্যানিংস - গ্র্যান্ড ডিউক সার্জিয়াস আলেকজান্ডার  ইভলিন ব্রেন্ট - নাটালি "নাতাশা" দাব্রভা  উইলিয়াম পাওয়েল - লিও আন্দ্রেয়েভ  জ্যাক রেমন্ড - সহকারী পরিচালক  নিকোলাস সুসানিন - অ্যাডজুট্যান্ট  মিখাইল ভিসারভ - দেহরক্ষী  ফ্রিৎজ ফেল্ড - বিপ্লবী  মূল্যায়ন মুক্তির পর চলচ্চিত্রটি ইতিবাচক সমালোচনা অর্জন করলেও বক্স অফিসে আয় করতে ব্যর্থ হয়।Baxter, 1971. P. 52: “...the commercial failure of The Last Command...[it] made only a small profit.” বাণিজ্যিকভাবে ব্যর্থ হলেও চলচ্চিত্রটি শ্রেষ্ঠ মৌলিক গল্প বিভাগে একাডেমি পুরস্কারের মনোনয়ন লাভ করে এবং জ্যানিংস শ্রেষ্ঠ অভিনেতা বিভাগে অস্কার লাভ করেন।Baxter, 1993. P. 90: “...his [Sternberg’s] popular and critically successful silent film, The Last Command.”Baxter, 1971. P. 52: “...the commercial failure of The Last Command…[it] made only a small profit.”  মার্কিন নাট্যকার ও চলচ্চিত্র নির্মাতা প্রেস্টন স্টার্জেস দ্য লাস্ট কমান্ড-কে তার দেখা একমাত্র স্বয়ংসম্পূর্ণ চলচ্চিত্র বলে ঘোষণা দেন।Weinberg, 1967. p. 39 and p. 37: Weinberg provides numerous accolades for US and Europe on the film লেখক ও চলচ্চিত্র সমালোচক লেওনার্ড ম্যালটিন চলচ্চিত্রটিকে চারে চার তারকা প্রদান করে বলেন, "এটি জীবনের উপলব্ধি ও হলিউডে কর্ম নিয়ে সুশোভিত একটি মনমুগ্ধকর গল্প।"  তথ্যসূত্র  বহিঃসংযোগ         ভার্চুয়াল হিস্ট্রিতে The Last Command  ক্রাইটেরিয়ন কালেকশনে অ্যান্টন কায়েসের প্রবন্ধ - The Last Command: Illusions and Delusions  বিষয়শ্রেণী:১৯২৮-এর চলচ্চিত্র বিষয়শ্রেণী:১৯২০-এর দশকের প্রণয়ধর্মী নাট্য চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:১৯১০-এর দশকের পটভূমিতে চলচ্চিত্র বিষয়শ্রেণী:১৯২০-এর দশকের পটভূমিতে চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:১৯২০-এর দশকের মার্কিন চলচ্চিত্র বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র বিষয়শ্রেণী:মার্কিন যুদ্ধভিত্তিক নাট্য চলচ্চিত্র বিষয়শ্রেণী:হলিউড সম্পর্কে চলচ্চিত্র বিষয়শ্রেণী:১৯২০-এর দশকের ইংরেজি ভাষার চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
ব্রুনো রাফায়েল রোদ্রিগেস দো নাসিমেন্তো (; জন্ম: ৭ মার্চ ১৯৯৭; ব্রুনো রোদ্রিগেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাসের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন ব্রুনো রাফায়েল রোদ্রিগেস দো নাসিমেন্তো ১৯৯৭ সালের ৭ই মার্চ তারিখে ব্রাজিলের সেয়ারা-মিরিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল উইঙ্গার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় প্রবাসী পুরুষ ফুটবলার
হাজ সেয়্যেদ আহমদ খানসারি (১৮৯১–১৯৫০/৫১) ছিলেন একজন বিশিষ্ট শিয়া ইসলামি ফকীহ (ধর্মশাস্ত্রবিদ)। তিনি সৈয়দ ইউসুফ খানসারির পুত্র ছিলেন।  তিনি ২৪শে আগস্ট, ১৮৯১  (১৮ই মহরম ১৩০৯ হিজরি ) খানসার শহরের এক ধর্মীয় পরিবারে জন্মগ্রহণ করেন। তিনি খানসারে গণিত, প্রাথমিক বিজ্ঞান এবং মাদ্রাসার পাঠ গ্রহণ করেন। পড়াশোনা চালিয়ে যাওয়ার জন্য তিনি ইসফাহানে যান। তার শিক্ষকদের মধ্যে ছিলেন তার বড় ভাই আয়াতুল্লাহ সাইয়েদ হাসান খানসারি, সাইয়েদ মুহাম্মদ সাদিক ইসফাহানি, মোল্লা আবদুল করিম গাজি এবং মির্জা মুহাম্মদ আলি তোয়সেরকানি। তিনি চিকিৎসাবিদ্যা, পদার্থবিদ্যা, বীজগণিত, জ্যামিতি, জ্যোতির্বিদ্যা, দর্শন, আইন, অধিবিদ্যা এবং অধিবিদ্যায় বিশেষজ্ঞ ছিলেন। আয়াতুল্লাহ হায়েরির আমন্ত্রণে কোম সেমিনারি প্রতিষ্ঠার পর, হাজী সাইয়্যেদ আহমদ খানসারি ইসফাহান থেকে কোম সেমিনারিতে শিক্ষকতা করার জন্য চলে যান। সেখানে থাকাকালীন, তাকে একজন উচ্চ ডিগ্রিধারী শিক্ষক হিসেবে বিবেচনা করা হত। কোম সেমিনারিতে তিনি ধর্মতত্ত্ব, দর্শন এবং গণিত পড়াতেন। তার কিছু ছাত্র যেমন আয়াতুল্লাহ হোসেইন আলী মোনতাজেরি, তার কাছ থেকে এসব জটিল বিষয় শিখেছিলেন, তবে অধিকাংশ ছাত্র তার কাছ থেকে ফিকহ (ইসলামী আইন) শিখতেন। ১৩৭০ হিজরিতে ( গ্রেগরিয়ান ক্যালেন্ডার : ১৩ অক্টোবর, ১৯৫০ - ১ অক্টোবর, ১৯৫১), যখন হাজ ইয়াহিয়া সাজাদি মারা যান, তখন তিনি আয়াতুল্লাহ বোরুজেরদীর অনুরোধে তেহরানে যান। তেহরানে তিনি সাইয়েদ আজিজুল্লাহ মসজিদে অবস্থান করেন।  তার আরবি ভাষায় লেখা ১৪টি খণ্ডে "জামে'উল মাদারেক ফী শারহে মোখতাসারে নাফি" নামে একটি বই রয়েছে। এই বইটির সবচেয়ে উল্লেখযোগ্য দিক হলো দাবা খেলার ক্ষেত্রে শিয়া দৃষ্টিভঙ্গির নতুন ব্যাখ্যা। যখন আয়াতুল্লাহ খোমেনি দাবা খেলার স্বাধীনতার উপর ফতোয়া দেন,তখন শিয়া ফকিহদের মধ্যে বিতর্ক শুরু হয়। কারণ ১০০০ বছরেরও বেশি সময় ধরে শিয়া সম্প্রদায়ে দাবা খেলা নিষিদ্ধ ছিল। আয়াতুল্লাহ খোমেনি তার ফতোয়ার জন্য জামেউল মাদারেকের কথা উল্লেখ করেছিলেন। এর ফলে শিয়া মুসলিমদের মধ্যে ১০০০ বছর পর দাবা খেলা হালাল হিসেবে গণ্য হয়। তার আরও কিছু বই প্রকাশিত হয়েছে বলে দাবি করা হয়। তবে এগুলো তার মৃত্যুর পর তার ইচ্ছার বিরুদ্ধে প্রকাশিত হয়। তাই কেউ কেউ মনে করেন, এই বইগুলো মূল সংস্করণ থেকে পরিবর্তিত হয়েছে।  তিনি ১৩৪২ হিজরি সালের (১৯৬৩ খ্রিস্টাব্দ) ঘটনায় অন্য ফকিহদের সাথে অংশ নেন। তেহরান বাজারে একটি বিক্ষোভের সময় পুলিশ ও নিরাপত্তা কর্মকর্তাদের গুলিতে তিনি আহত হন। আয়াতুল্লাহ বোরুজেরদীর মৃত্যুর পর, ইরান এবং অন্যান্য দেশের অনেক মুসলমান তাকে উল্লেখ করে এবং তাদের ধর্মীয় নেতা হিসেবে তাকে নির্বাচিত করে। তাঁর বৈজ্ঞানিক জনপ্রিয়তা সকলের কাছে স্পষ্ট ছিল এবং নাজাফের আইনশাস্ত্রবিদরা তাঁকে সম্মান করতেন।   নির্বাচিত বই    অরওয়াতুল উসকা সম্পর্কে ব্যাখ্যা  হজের আচার-অনুষ্ঠান সম্পর্কে ব্যাখ্যা  ফারসি ও আরবি ভাষার উপর  পত্র  হজের আচার-অনুষ্ঠান সম্পর্কে  পত্র   তথ্যসূত্র    আয়াতুল্লাহ হজ সাইয়্যেদ আহমদ খানসারীর জীবনী  বিষয়শ্রেণী:শরিয়া বিচারক বিষয়শ্রেণী:১৯৫১-এ মৃত্যু বিষয়শ্রেণী:১৮৯১-এ জন্ম বিষয়শ্রেণী:ইরানি পণ্ডিত
মফিজুদ্দিন আহমদ হাজারিকা (৩০/৮/১৮৭০ - ২৯/১০/১৯৫৮) বিংশ শতাব্দির প্রথম দিকের একজন অসমীয়া কবি ও সাহিত্যিক। তিনি বিখ্যাত কবিতা গ্রন্থ জ্ঞান মালিনী'র রচয়িতা। তিনি ১৯৩০ সালে গোলাঘাটে অনুষ্ঠিত অসম সাহিত্য সভার অধিবেশনের সভাপতি ছিলেন। ১৯১৩ সালে শিবসাগরে অনুষ্ঠিত "ছাত্ৰ সভা"র সভাপতিত্ব করেন। অসম সরকার এর কাছ থেকে তিনি সাহিত্যিক সম্মাননা লাভ করেন।  জন্ম এবং শিক্ষাজীবন মফিজুদ্দিন আহমদ হাজারিকার পিতার নাম হিম্মতুদ্দিন আহমদ। তার পিতৃপুরুষ অসম বুরঞ্জীর খ্যাত বাঘ হাজারিকার বংশধর। তিনি ডিব্ৰুগড়ে জন্মগ্রহণ করেন। ডিব্ৰুগড়ে পড়া-শুনা করে তিনি সরকারী হাইস্কুল থেকে ১৮৯২ সালে এন্ট্রান্স পরীক্ষা দেন।বৰ্মন, শিবনাথ (২০০০). অসমীয়া জীবনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুয়াহাটী. পৃষ্ঠা: ২১৪-২১৫ কিন্তু পরীক্ষায় উত্তীৰ্ণ হতে না পারায় তার লেখাপড়ার ইতি ঘটে।  কৰ্মজীবন ১৮৯৩ সালে মফিজুদ্দিন আহমদ হাজারিকা উত্তর লক্ষীমপুর এ ফরেষ্টার হিসেবে কাজে যোগদান করেন। তিনবছর এই কাজ করার পর ১৮৯৬ সালে তিনি লক্ষ্মীপুরের কাছে আমোলা হিসেবে যোগদান করেন। ১৯০২ সালে ডিব্ৰুগড় কাছারীতে বদলি হন। অবসর বয়সে তিনি সিভিল পদবীতে ভূষিত হন। ১৯২৬ সালে তিনি অবসর নেন।  সাহিত্যিক জীবন ১৮৯৬ সালে তার বিখ্যাত কবিতা গ্রন্থ জ্ঞান মালিনী প্ৰকাশিত হয়। অন্য আরেকটা কবিতা গ্রন্থ তত্ব পারিজাত। এই কবিতা গ্রন্থে মাত্ৰ চারটা কবিতা পাওয়া যায়।  ১৯০৪ থেকে ১৯৩৪ সাল পর্যন্ত সুদীৰ্ঘ ৩০ বছর কাল ধরে মফিজুদ্দিন আহমদ হাজারিকা ডিব্ৰুগড় সাহিত্য সভার সম্পাদক ছিলেন। ১৯১৩ সালে শিবসাগরে অনুষ্ঠিত ছাত্ৰ সভার সভাপতিত্ব করেছিলেন। ১৯৩০ সালে গোলাঘাটে অনুষ্ঠিত হওয়া অসম সাহিত্য সভার সভাপতিত্ব করেছিলেন।Axom Xahitya Xabha (The Literary Society of Assam). www.assam.org সংগ্রহের তারিখ: ১০-১২-২০১২Presidents of Asam Sahitya Sabha since 1917. www.asamsahityasabha.com । সংগ্রহের তারিখ: ১০-১২-২০১২ এজন্য তিনি সাহিত্যিক পেনসন লাভ করেন।  তথ্য সংগ্ৰহ   বিষয়শ্রেণী:অসমীয়া ভাষার কবি বিষয়শ্রেণী:অসম সাহিত্য সভার সভাপতি বিষয়শ্রেণী:১৮৭০-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:ডিব্রুগড় জেলার ব্যক্তি
ভাণ্ডারদহ ভারতের পশ্চিমবঙ্গ রাজ্যের হাওড়া জেলার একটি শহর ।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ১২ মিটার (৩৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ভাণ্ডারদহ শহরের জনসংখ্যা হল ৪৮১৬ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ভাণ্ডারদহ এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
তোমাজো মানচিনি (, ; জন্ম: ২৩ জুলাই ২০০৪) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুসের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  ২০১৯ সালে, মানচিনি ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছেন।  প্রারম্ভিক জীবন তোমাজো মানচিনি ২০০৪ সালের ২৩শে জুলাই তারিখে ইতালির ভিচেনৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মানচিনি ইতালি অনূর্ধ্ব-১৫, ইতালি অনূর্ধ্ব-১৬, ইতালি অনূর্ধ্ব-১৮ এবং ইতালি অনূর্ধ্ব-১৯ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৯ সালের ১২ই মার্চ তারিখে তিনি অস্ট্রিয়া অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3167578  তথ্যসূত্র  বহিঃসংযোগ               বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার
উইং কমান্ডার ( আরএএফ, আইএএফ, এবং পিএএফ, ডাব্লুজিসিডিআর আরএনজেএএফ এবং আরএএএফ- এ ডব্লিউজিসিডিআর, পূর্বে কখনও কখনও সমস্ত পরিষেবাতে ডাব্লু/সি) ব্রিটিশ রাজকীয় বিমান বাহিনী এবং অনেক দেশের বিমান বাহিনীতে একজন সিনিয়র কমিশনড পদমর্যাদার। অনেক কমনওয়েলথ দেশ সহ ঐতিহাসিক ব্রিটিশ প্রভাব রয়েছে কিন্তু কানাডা (একীকরণের পর থেকে) এবং দক্ষিণ আফ্রিকা সহ নয়। এটি কখনও কখনও একটি সমতুল্য র‌্যাঙ্কের ইংরেজি অনুবাদ হিসাবে ব্যবহৃত হয় যেখানে একটি অ-ইংরেজি বিমান বাহিনী-নির্দিষ্ট র্যাঙ্ক কাঠামো রয়েছে। এটি অবিলম্বে স্কোয়াড্রন লিডারের উপরে এবং গ্রুপ ক্যাপ্টেনের সাথে সাথেই নিচের অবস্থানে রয়েছে।  এটির একটি ন্যাটো র‍্যাঙ্কিং কোড অফ-৪ রয়েছে। এটি রয়্যাল এবং ইউনাইটেড স্টেটস নেভিসের কমান্ডারের পাশাপাশি ব্রিটিশ সেনাবাহিনী, রয়্যাল মেরিনস এবং ইউনাইটেড স্টেটস আর্মি, এয়ার ফোর্স এবং মেরিন কর্পসে লেফটেন্যান্ট কর্নেলের সমতুল্য। মহিলা সহায়ক বিমান বাহিনী এবং মহিলা রয়্যাল এয়ার ফোর্স (১৯৬৮ সাল পর্যন্ত) এবং প্রিন্সেস মেরির রয়্যাল এয়ার ফোর্স নার্সিং সার্ভিসে (১৯৮০ সাল পর্যন্ত) সমতুল্য পদ ছিল উইং অফিসার। রয়্যাল অবজারভার কর্পসে সমতুল্য পদমর্যাদা ছিল (১৯৯৫ সাল পর্যন্ত) পর্যবেক্ষক কমান্ডার, যার একটি অনুরূপ পদচিহ্ন ছিল।   তথ্যসূত্র   বিষয়শ্রেণী:সামরিক পদমর্যাদা বিষয়শ্রেণী:সামরিক বিষয়শ্রেণী:ব্রিটিশ সেনাবাহিনী
200px|left|Flag of Bahrain300px|right|বাহরাইনের অবস্থান  বাহরাইন মধ্যপ্রাচ্যের একটি দ্বীপ রাষ্ট্র। বাহরাইন পারস্য উপসাগরের পশ্চিম অংশের ৩৬টি দ্বীপ নিয়ে গঠিত। এর পূর্বে সৌদী আরব ও পশ্চিমে কাতার। সবচেয়ে বড় দ্বীপটিও বাহরাইন নামে পরিচিত এবং এতে দেশটির বৃহত্তম শহর ও রাজধানী মানামা অবস্থিত।  প্রায় ৫,০০০ বছর আগেও বাহরাইন একটি বাণিজ্য কেন্দ্র ছিল। সবসময়ই এটি শক্তিশালী প্রতিবেশীদের অধীনস্থ ছিল। ১৭শ শতকে এটি ইরানের দখলে আসে। ১৭৮৩ সালে মধ্য সৌদী আরবের আল-খলিফা পরিবার নিজেদেরকে বাহরাইনের শাসক হিসেবে প্রতিষ্ঠা করে এবং তখন থেকে তারাই দেশটিকে শাসন করে আসছে।    22px বিস্তারিত
দীপা সাহি (জন্মঃ ১৯৬২) হচ্ছেন ভারতের একজন চলচ্চিত্র প্রযোজক এবং পরিচালক, এছাড়াও তিনি একজন চলচ্চিত্র অভিনেত্রী, চিত্রনাট্য এবং কাহিনী লেখক হিসেবেও কাজ করেছেন। তিনি শাহরুখ খানের সঙ্গে মায়া মেমসাব চলচ্চিত্রে অভিনয় করেছিলেন, চলচ্চিত্রটি ১৯৯৩ সালে মুক্তি পেয়েছিলো। তার পরিচালিত প্রথম চলচ্চিত্র ছিলো তেরে মেরে ফেরে (২০১১)। পূর্ব, ব্যক্তিগত এবং কর্মজীবন দীপা ১৯৬২ সালে দেহরাদুনে একজন সেনা সদস্যের সংসারে জন্মগ্রহণ করেন। জাতিগতভাবে দীপা একজন পাঞ্জাবি।HT Correspondent (12 December 2006), "History will pour out of every brick of Gobindgarh Fort, says Deepa Sahi", Hindustan Times. Retrieved 20 January 2019. দীপা তার জীবনের পুরোটাই মিরাটে কাটিয়েছেন (বিয়ের আগ পর্যন্ত)। দীপা রাষ্ট্রীয় নাট্য বিদ্যালয়ে পড়তেন তবে এর আগে তিনি ইন্দ্রপ্রস্থ মহিলা কলেজে (দিল্লি) পড়েছিলেন। অল্প বয়সে (মাত্র ১৫ বছর বয়সে) দীপার বিয়ে হয়ে গিয়েছিলো তবে ঐ বিয়ে বেশিদিন টেকেনি, দীপা ৪০ বছর বয়সে ২০০২ সালে কেতন মেহতাকে বিয়ে করেন যিনি দীপার সাথেই চলচ্চিত্র-সংশ্লিষ্ট মানুষ ছিলেন।  দীপা আশির দশকেই তার চলচ্চিত্র কর্মজীবন শুরু করেন নিম্নশ্রেণীর হিন্দি চলচ্চিত্রে অভিনয়ের মাধ্যমে যেগুলোতে যৌন উত্তেজক দৃশ্য থাকতো, তবে দীপা শাহ রুখ খানের সঙ্গে প্রথম শ্রেণীর হিন্দি চলচ্চিত্র মায়া মেমসাব-এ অভিনয়ের সুযোগ পেয়ে যান, এবং এই চলচ্চিত্রেও তাকে কাহিনীর প্রয়োজনে যৌন উত্তেজক দৃশ্যে অভিনয় করতে হয়েছিলো।  ২০০৫ সালে মুক্তিপ্রাপ্ত আমির খান অভিনীত চলচ্চিত্র মঙ্গল পাণ্ডে: দ্য রাইজিং দীপার প্রযোজিত ছিলো।  তথ্যসূত্র  বহিঃসংযোগ  বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:ভারতীয় নারী চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:১৯৬২-এ জন্ম বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:দেরাদুনের অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:উত্তরপ্রদেশের নারী ব্যবসায়ী বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী বিষয়শ্রেণী:১৯৬৫-এ জন্ম বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী